Pepeo (film)
<s>Popioły () je poljski crno-bijeli historijski film snimljen 1965. godine u režiji Andrzeja Wajde.</s><s>Predstavlja adaptaciju istoimenog romana Stefana Žeromskog.</s><s>Protagonist, čiji lik tumači Daniel Olbrychski, je mladi seoski plemić koji se početkom 19. vijeka priključi legiji poljskih dobrovoljaca koja se, u nadi da će tako izboriti slobodu svoje podijeljene domovine, priključila trupama francuskog cara Napoleona Bonaparte i sudjelovala u ratovima širom Evrope.</s><s>Wajdin film, u koji su uložena prilična sredstva te dio čijih scena se snimao u Bugarskoj (koja je "glumila" španske lokacije), se karakterizirao prilično ne-romantičnim prikazom rata, odnosno scenama u kojima, između ostalog, poljski vojnici masakriraju ratne zarobljenike te siluju žene u osvojenim gradovima.</s><s>Najveće je kontroverze, međutim, izazvala rekonstrukcija bitke kod Somosierre, u kojoj se juriš poljske konjice na španske topove, tradicionalno opisivan kao herojski čin, prikazuje kao besmisleni pokolj nalik na Juriš lake konjice.</s><s>Zbog toga je Wajdin film kasnije od strane poljskih nacionalista i desničara optužen za promoviranje tzv. kozietulszczyzne, odnosno negativnih stereotipa o poljskim patriotima karakterističnim za propagandu tadašnjih komunističkih vlasti.</s>

<s>Uloge 
 Daniel Olbrychski - Rafał Olbromski
 Bogusław Kierc - Krzysztof Cedro
 Piotr Wysocki - Jan Gintułt
 Beata Tyszkiewicz - Princezua Elżbieta
 Pola Raksa - Helena de With
 Władysław Hańcza - Rafalov otac
 Jan Świderski - General Sokolnicki
 Jan Koecher - General de With
 Zbigniew Sawan - Krzysztofov otac
 Józef Duriasz - Piotr Olbromski
 Zbigniew Józefowicz - Michcik
 Janusz Zakrzeński - Napoleon Bonaparte
 Józef Nalberczak - Vojnik lutalica
 Stanisław Zaczyk - Józef Poniatowski
 Zofia Saretok - Helenina tetka
 Krzysztof Litwin - Oficir
 Arkadiusz Bazak - Oficir
 Tomasz Zaliwski - Oficir
 Stanisław Mikulski - Poljski vojnik</s>

<s>Vanjske veze</s>

<s>Poljski filmovi
Historijski filmovi
Ratni filmovi
Epski filmovi
Authority control 2</s>

